Radio Eendrag: Mynardville Jeugfees met Radio Eendrag
Posted by Andreas Dezius at 11:06 AM
Nuwe Banners van SAM en Radio Eendrag October 2014...
Afrikaans is Groot this November
September News paper Philander óók gestraf ná hy Buttler uitkry | Netwerk24
Deur Tinus van Staden 26 Januarie 2020 17:06
Vernon Philander het Jos Buttler (links) met gekruide taal gegroet nadat hy hom uitgekry het op die tweede dag van die vierde toets tussen Suid-Afrika en Engeland. Foto: Reuters
Die IKR het Sondag in ’n verklaring gesê Philander is met 15% van sy wedstrydgeld beboet en een strafpunt toegedien nadat hy Saterdag op dag twee van die vierde toets teen Engeland die beheerliggaam se gedragskode oortree het.
Die Protea-bouler is gestraf nadat hy “onwelvoeglike taal gebruik het nadat hy Buttler se paaltjie gevat het, wat ’n aggressiewe reaksie by die kolwer kon ontlok”. Dit is onduidelik wat hy vir Buttler toegesnou het.
Die Protea-bouler is gestraf nadat hy onwelvoeglike taal gebruik het nadat hy Buttler se paaltjie gevat het, wat ’n aggressiewe reaksie by die kolwer kon ontlok.
Philander het die straf aanvaar. Die toets in Johannesburg is sy laaste vir die Proteas, so die strafpunt is van akademiese belang.
Buttler was die eerste speler wat in dié reeks gestraf is. Die Engelse paaltjiewagter het in die tweede toets in Kaapstad vir die einste Philander gesê hy is ’n “f****n knobhead”. Hy is gestraf omdat sy vloekwoorde op televisie gehoor kon word.
Rabada is in die derde toets daaraan skuldig bevind dat hy die paaltjie van Joe Root op só ’n uitbundige wyse gevier het dat dit ook ’n “aggressiewe reaksie by die kolwer kon ontlok”.
Stokes is gestraf nadat hy op dag een van die vierde toets ’n toeskouer ’n “f****n vieroog-k**t” genoem het.
Al vier die spelers is aan ’n vlak-een-oortreding skuldig bevind en is met 15% van hul wedstrydgeld beboet, sowel as met ’n strafpunt.
Rabada het reeds drie vorige strafpunte op sy rekord en loop dus die vierde toets mis.
Meer oor: Vernon Philander | Ben Stokes | Engeland | Johannesburg | Suid-Afrika | Krieket | Ikr | Straf | Proteas